S-1326/2013

Mál þetta, sem dómtekið var í dag, er höfðað með ákærum, útgefnum af lögreglustjóranum á höfuðborgarsvæðinu 17. desember 2013 og 21. janúar 2014 á hendur I-kk-þgf H-kk-þgf, kt. 000000-0000, Vatnsstíg 3b, fyrir eftirgreind brot:

Ákæra útgefin 17. desember 2013

Fyrir fíkniefna- og lyfjalagabrot, með því að hafa miðvikudaginn 27. febrúar 2013, að Vatnsstíg 3b í Reykjavík, haft í vörslum sínum í sölu- og dreifingarskyni alls 57,33 g af amfetamíni, 7,42 g af marijúana og 416 töflur af ritalíni sem lögregla fann við leit í framangreindu húsnæði og bifreiðinni AN-P98.

Telst þetta varða við 2. gr. sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, og 1. mgr. 7. gr. og 1. mgr. 20. gr., sbr. 1. mgr. 49. gr. lyfjalaga nr. 93/1994 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á samtals 57,33 g af amfetamíni og 7,42 g af maríjúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, og 416 töflum af ritalíni, samkvæmt 3. mgr. 49. gr. lyfjalaga nr. 93/1994.

Ákæra útgefin 21. janúar 2014

Fyrir eftirtalin lyfja- og fíkniefnalagabrot framin árið 2013 í Reykjavík:

1. Með því að hafa þriðjudaginn 13. ágúst, í bifreiðinni ZX-R92 við Eiríksgötu, haft í vörslum sínum í sölu og dreifingarskyni 0,88 g af amfetamíni og átt 50 stykki af ritalíni í sölu- og dreifingarskyni, án þess að hafa markaðs- og lyfsöluleyfi Lyfjastofnunar, en ákærði framvísaði ofangreindum efnum við afskipti lögreglu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og 1. mgr. 7. gr. og 1. mgr. 20. gr., sbr. 1. mgr. 48. gr. lyfjalaga nr. 93/1994, með áorðnum breytingum.

2. Með því að hafa á sama tíma og greinir í 1. ákærulið, að Vatnsstíg 3b, haft í vörslum sínum í sölu- og dreifingarskyni 26,02 g af amfetamíni, 128,89 g af maríjúana og átt í sölu- og dreifingarskyni 81 stykki af ritalíni, án þess að hafa markaðs- og lyfsöluleyfi Lyfjastofnunar, en ofangreind efni fundust við leit á heimili ákærða.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og 1. mgr. 7. gr. og 1. mgr. 20. gr., sbr. 1. mgr. 48. gr. lyfjalaga nr. 93/1994, með áorðnum breytingum.

3. Með því að hafa laugardaginn 2. nóvember, á skemmtistaðnum Monte Carlo við Laugaveg 34a, haft í vörslum sínum í sölu og dreifingarskyni 6,01 g af amfetamíni, sem lögreglumenn fundu við leit á ákærða.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Með því að hafa sunnudaginn 3. nóvember, á sama stað og greinir í 3. ákærulið og á heimili sínu að Vatnsstíg 3b, haft í vörslum sínum í sölu og dreifingarskyni samtals 75,65 g af amfetamíni, sem lögreglumenn fundu við leit á ákærða og á heimili hans.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á samtals 108,56 g af amfetamíni og 128,89 g af maríjúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á samtals 131 stykkjum af ritalíni, með vísan til 3. mgr. 48. gr. lyfjalaga nr. 93/1994.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði er fæddur í ágúst 1969 og á hann að baki sakaferil frá árinu 1998. Síðan þá hefur hann hlotið refsidóma fyrir umferðarlagabrot, fíkniefnalagabrot, skjalafals, þjófnað, nytjastuld, fjársvik, hylmingu og rán. Auk þessa hefur ákærða verið gerð refsing fyrir umferðarlagabrot og fíkniefnalagabrot með viðurlagaákvörðunum eða lögreglustjórasáttum. Síðast gekkst ákærði undir lögreglustjórasátt vegna fíkniefnalagabrots 4. apríl 2011. Til málsbóta horfir að ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í 6 mánuði.

Upptæk eru dæmd 165,89 g af amfetamíni, 136,31 g af marijúana og 547 töflur af ritalíni, samkvæmt lagaákvæðum sem í ákærum greinir.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 175.700 krónur að meðtöldum virðisaukaskatti. Ákærði greiði 237.846 krónur í annan sakarkostnað.

Af hálfu ákæruvaldsins flutti málið H-kvk-nf S-kvk-nf P-kvk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, I-kk-nf H-kk-nf, sæti fangelsi í 6 mánuði.

Upptæk eru dæmd 165,89 g af amfetamíni, 136,31 g af marijúana og 547 töflur af ritalíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl. 175.700 krónur og 237.846 krónur í annan sakarkostnað.

R-kvk-nf H-kvk-nf